රුපියල් ලක්ෂ හතළිස් අටක මුදලක් වැය කොට ඉදිකරන ලදුව 2010 මැයි මස 22 දින විවෘත කෙරුණු මී‍ෙගාඩ පිලිප් ගුණවර්ධන අනුස්මරණ නව පුස්තකාල ගොඩනැගිල්ල එදින සිට අද දක්වා ප්‍රයෝජනයට නොගෙන වසා දමා පාළුවට ගොස් වල් බිහිවී ඇත.හෝමාගම ප්‍රාදේශීය සභා‍ෙව් අරමුදල් රුපියල් ලක්ෂ තිහක් හා මොහාන්ලාල් ග්‍රේරු මන්ත්‍රීවරයාගේ ප්‍රතිපාදන රුපියල් ලක්ෂ දහ අටක් මේ සඳහා වැයකොට ඇති අතර ජලය ඇතුළු පහසුකම්වලින් සම්පූර්ණ බවත්, මෙහි උඩ මාලයේ හෝමාගම ප්‍රාදේශීය සභාවේ උප කාර්යාලයත් පහත මාලයේ පිලිප් ගුණවර්ධන අනුස්මරණ පුස්තකාලයත් ස්ථාපිත කිරීම සඳහා දැනට කටයුතු කෙරෙමින් පවතින බවත් ප්‍රාදේශීය සභා මන්ත්‍රී රංජිත් නිහාල් හේවාවසම් මහතා දිනමිණට පැවැසීය.